آمریکان میللی هاواجیلیق و اوزای آژانسی‌نین (ناسا) 1976دا یانلیشلقلا 217 دو‌لارا قورومدا چالیشان بیر ایستاژچی‌یا ساتدیغی "آیا ایلک آیاق باسیلان آنین گؤرونتولری" آچیق آرتیرمادا1 میلیون 820 مین دو‌لارا ساتین آلیندی.
Sotheby's حرّاج ائوی‌نین سوسیال مئدیا حسابین‌دان آپاریلان پایلاشیمدا، "آپوللو 11ین آیا ائنیشی‌نین بو گونه قدر قالان ان یاخشی ناسا ویدئو کاستی قئیدلری نیویورک‌داکی آچیق آرتیرمادا 1.8 میلیون دو‌لارا ساتیلیب". ایفاده‌سی ایستیفاده ائدیلدی.
بو گونه قدر قورونان 3 اوریژینال کاست جمعی 2.5 ساعات‌لیق گؤرونتودن عبارت‌دیر.
گؤرونتولرده، آسترونوت نیل آمسترونگ‌ون آی‌یا ایلک آیاق باسدیغی آن و آمریکانین او واختکی پرزیدنتی ریچارد نیکسون‌ون چیخیشی یئر آلیب. گؤرونتولرین یئرلشدیگی کاست‌لر، 1976دا او واخت ناسا ایستاژچی اولان قاری جورجا، بیر آچیق آرتیرمادا سهون دیگر 65 کاستله بیرلیکده 217 دو‌لار 77 سنته ساتیلمیشدی.
ناسادان آلدیغی کاست‌لرین بعضی‌لرینی یئرلی تلویزیون‌لارا ساتان جورج، سؤزقونوسو 3 کاستی آتاسی‌نین توصیه‌سی ایله الینده توتموشدو.
آی‌یا قدم قویولماسی‌نین 50-جی ایلدؤنومو اوچون ناسانین کاست‌لرین آختاریلماسی اوزرینده جورج، کاست‌لری ایلک دفعه ایزلمیش و آختاریلان گؤرونتولرین اؤزونده اولدوغونو فرق ائتدی.
